15.05.2021

**Комиын лӧсьӧдӧны Арктика мутасын кӧртымӧ мынтысьтӧг босьтны позяна му участокъяслысь лыддьӧг**

Тайӧс вӧчӧ уджалан группа, коді корсьӧ позянлун паськӧдны Арктика зонаын му участокъяс кокньыдджыка босьтан зона.

Уджалан группалысь ӧчереднӧй заседание нуӧдіс Коми Республикаса Веськӧдлан котырӧн Юрнуӧдысьӧс вежысь Ирина Бахтина. Заседаниеӧ пырӧдчисны ӧтувъя сӧвмӧдан институтӧн – Ылі Асыввыв да Арктика сӧвмӧдан корпорацияӧн, республикаса Эмбур да му йитӧдъяс комитетӧн, Коми Республикаса Каналан Сӧветӧн веськӧдлысьяс.

Сёрнитісны мутасъяс, муяс, зонаяс, кӧні му участокъяссӧ вермасны сетны «Гражданалы му участокъяс, кутшӧмъяс пырӧны канму либӧ муниципальнӧй эмбурӧ да меститчӧны Ылі Асыввыв федеральнӧй кытшӧ пырысь Россия Федерацияса субъектъяслӧн мутасъясын, сетӧмын аслыспӧлӧслун йылысь да Россия Федерацияса торъя оланпастэчас актъясӧ вежсьӧмъяс пыртӧм йылысь» 119-ФЗ №-а федеральнӧй оланпасӧ вежсьӧмъяс пыртӧм бӧрын.

Ылі Асыввыв да Арктика сӧвмӧдан корпорацияын социальнӧя сӧвмӧм серти медыджыд директорӧс медводдза вежысь Эльвира Нургалиева пасйис, мый му участокъяс кӧртымалӧмыс сетас йӧзлы содтӧд позянлун кыпӧдны керкаяс, пӧртны олӧмӧ выль предпринимательскӧй водзмӧстчӧмъяс.

«Муниципалитетъяскӧд ӧтвылысь ми лӧсьӧдам «колана картаяс». Тайӧ йӧзкӧд ӧтув нуӧдан удж. Ми гӧгӧрвоам, мый Арктика зонаын уджтассӧ паськӧдігӧн медводз колӧ мыджсьыны йӧзлӧн кӧсйӧмъяс да вӧзйӧмъяс вылӧ», - тӧдчӧдіс Эльвира Нургалиева.

Матысса кадӧ республикаын быд меставывса асвеськӧдлан орган дасьтас помшуӧм сійӧ мутасъяс серти, кутшӧмъясӧс пыртасны мутасъяс лыддьӧг йылысь республикаса оланпас балаӧ. 119-ФЗ №-а федеральнӧй оланпас серти тайӧ мутасъясын му участокъяссӧ вермасны сетны кӧртымӧ дон босьттӧг. Коми Республикаса Юралысьӧн вынсьӧдӧм бӧрын оланпас баласӧ кутас видлавны Коми Республикаса Каналан Сӧвет.

ФЗ-119 оланпас вынсьӧдӧм бӧрын медводдза 6 тӧлысьӧ му участокъяссӧ вермасны босьтны граждана, кодъяслӧн эм лӧсялана субъектъясын (миянлы – Коми Республикаын) регистрация. А тайӧ кадколаст бӧрас татшӧм позянлуныс лоӧ Россияса быд гражданинлӧн, а сідзжӧ суйӧр сайын олысь соотечественникъяслы Россия Федерацияӧ асвӧляысь овмӧдчыны отсалӧм серти канму уджтасын участвуйтысьяслӧн. 1 гектарӧдз му участок позьӧ босьтны мынтысьтӧг кӧртымӧ 5 во кежӧ, а сэсся бура вӧдитчигӧн да освоитӧм бӧрын позьӧ босьтны ас эмбурӧ («видзан вӧр» да сы кодь муяс кындзи) либӧ дыр кадся кӧртымӧ.

15.05.2021

В Коми формируется перечень участков, которые можно будет безвозмездно взять в аренду на территории Арктики

Этим занимается рабочая группа по вопросам расширения зоны упрощённого получения земельных участков на территории Арктической зоны.

Очередное заседание рабочей группы провела заместитель Председателя Правительства Республики Коми Ирина Бахтина. В обсуждении приняло участие руководство единого института развития – Корпорации развития Дальнего Востока и Арктики, республиканского Комитета имущественных и земельных отношений, Государственного Совета Республики Коми.

Участники заседания обсудили перечень территорий, земель, зон, в границах которых земельные участки могут быть предоставлены после внесения изменений в федеральный закон № 119-ФЗ «Об особенностях предоставления гражданам земельных участков, находящихся в государственной или муниципальной собственности и расположенных на территориях субъектов Российской Федерации, входящих в состав Дальневосточного федерального округа, и о внесении изменений в отдельные законодательные акты Российской Федерации».

Первый заместитель генерального директора по социальному развитию Корпорации развития Дальнего Востока и Арктики Эльвира Нургалиева отметила, что обсуждаемый инструмент предоставления земельных участков призван дать жителям дополнительные возможности для развития: строительства домов, реализации новых предпринимательских инициатив.

«Совместно с коллегами из муниципалитетов мы формируем «карту» потребностей. Это точечная работа, которая предполагает непосредственное участие местных жителей. Мы понимаем, что их пожелания и потребности должны быть учтены в первую очередь при расширении программы на территории Арктической зоны», - подчеркнула Эльвира Нургалиева.

В ближайшее время каждый орган местного самоуправления в республике выработает решения по территориям, которые будут включены в проект республиканского закона о перечне территорий, в границах которых земельные участки могут быть предоставлены в безвозмездное пользование в соответствии с федеральным законом № 119-ФЗ. После одобрения Главы Республики Коми законопроект будет вынесен на рассмотрение Государственного Совета Республики Коми.

Право на получение земельных участков в первые 6 месяцев действия закона ФЗ-119 будут иметь граждане, зарегистрированные в соответствующих субъектах (в нашем случае – Республики Коми), а по истечении этого периода такое право появится у любого гражданина России, а также у участника Государственной программы по оказанию содействия добровольному переселению в Российскую Федерацию соотечественников, проживающих за рубежом. Земельный участок размером до 1 гектара можно будет получить в безвозмездное пользование сроком на 5 лет, а затем при надлежащем использовании и освоении оформить его в собственность (кроме отдельных категорий земель, таких, например, как «защитные леса») или долгосрочную аренду.

2536